पुलिस फायरिंग में मारा गया था नाबालिग, दादी बोलीं- स्कूलों पर हमले बंद करो, दंगा रोको
1,300France Violence Situation Update - Who Is Victim Nahel's Grandmother. फ्रांस में 17 साल के लड़के की पुलिस के हाथों मौत होने के बाद शुरू हुई हिंसा में रविवार को कमी आई। फ्रांस की मीडिया के मुताबिक, पुलिस ने रविवार को 49 लोगों को गिरफ्तार किया
फ्रांस में 17 साल के लड़के की पुलिस के हाथों मौत होने के बाद शुरू हुई हिंसा लगातार जारी है। फ्रांस की मीडिया के मुताबिक, पुलिस ने रविवार को 49 लोगों को गिरफ्तार किया। इससे पहले रविवार को 719 और शुक्रवार को 1,300 लोग गिरफ्तार किए गए थे। फ्रांस में अब तक 3 हजार से ज्यादा लोगों को हिरासत में लिया जा चुका है।
पेरिस पुलिस चीफ ने कहा कि अभी यह कहना जल्दबाजी होगी कि दंगे खत्म हो गए हैं। नुकसान कम हुआ है, लेकिन हम आगे भी पूरी सावधानी रखेंगे।
पुलिस की गोली से मारे गए नाहेल की दादी ने रविवार को लोगों से दंगा न करने की अपील की। उन्होंने कहा- दंगे बंद करो, चीजों को नष्ट करना बंद करो। खिड़कियों को मत तोड़ो, स्कूलों पर हमले मत करो। हम चाहते हैं कि चीजें ठीक हो जाएं। उनकी अपील के बाद हिंसा में कमी देखी गई।
27 जून की घटना के बाद भड़की हिंसा 
27 जून को फ्रांस की राजधानी पेरिस के सब-अर्बन एरिया नेन्तेरे में दो पुलिस अफसरों ने एक कार को रोका। बहस के दौरान पुलिस अफसर ने गाड़ी चला रहे 17 साल के नाहेल के सिर में गोली मार दी। गोली लगने से नाहेल की मौैत हो गई थी। इसके बाद देश में हिंसा भड़क गई जो अब तक जारी है।
हिरासत में लिए गए ज्यादातर नाबालिग
फ्रांस में दंगों के चलते हिरासत में लिए गए ज्यादातर नाबालिग हैं। फ्रांस के गृह मंत्री गेराल्ड डरमनिन ने बताया कि हिरासत में लिए गए 2 हजार से ज्यादा लोगों की औसत उम्र 17 साल है।
हिंसा में 50 से ज्यादा सुरक्षाकर्मी घायल हो चुके हैं। दंगाईयों ने 26 पुलिस स्टेशन समेत 74 बिल्डिंग्स को नुकसान पहुंचाया है। 577 से ज्यादा गाड़ियों को आग के हवाले किया जा चुका है।
मेयर के घर पर हुआ हमला, पत्नी-बेटों ने भागकर जान बचाई
दंगाईयों ने शनिवार और रविवार की दरमियानी रात पेरिस के नजदीकी इलाके के मेयर के घर पर हमला बोल दिया। उन्होंने मेयर के घर में एक कार घुसा दी और उसमें आग लगा दी। इस दौरान मेयर की पत्नी और उनके 5 और 7 साल के दो बेटे घर में मौजूद थे। तीनों ने भागकर अपनी जान बचाई। इस दौरान उनकी पत्नी और एक बेटा घायल हो गया।
नेताओं से मुलाकात करेंगे फ्रांस के राष्ट्रपति 
फ्रांस के राष्ट्रपति एमैनुएल मैक्रों सोमवार को दोनों सदनों के नेताओं से मुलाकात करेंगे। मैक्रों मंगलवार को 220 टाउन और शहरों के मेयर्स से भी मिलेंगे।